MELOCACTE.E. 
113 
(90.) M. Caput Medusae Otio. M. caule subgloboso 
depresso, vel aetate interdum subcolumnari, axillis la- 
natis, mamillis confertis erectis elongatis pyramidato- 
tetragonis laevissime polyedris, glauco- virentibus, pul- 
villis mox nudis, aculeis minutis 2-4, interdum cum 
centrali uno. (N 06 .) 
Haec species a M. Sempervivi , primo intuitu, recedit 
mamillis elongatis pyramidato-tetragonis , plus minus ve 
subpolyedre applanatis; quo charactere ad subsectionem 
Polyedrarum spectat. Flores, sicut in M. Sempervivi 
spurco-albidi , vel spurco-rosei sunt, magis conspicui, 
laciniis acutis erectis apice recurvulis, nec subpatenti- 
bus. Valde variat aculeorum numero; species ipsa (in 
hortis rarissima) diacantha est. 
Var. /?. (in hortis frequentissima) aculeos 4 gerit; 
Var. y. praeter aculeos radiantes 4-5, aculeo centrali 
instructa est , et 
Var. <J. praecedenti in aculeorum numero ac disposi- 
tione simillima, partibus omnibus validior est. 
(91.) M. Sempervivi DC. M. simplex, basi attenuata, 
superne depressa disciformis , axillis lanatis , mammis 
erectis ovato-tetragonis , areola glabriuscula, setis 3-4 
rigidis, brevibus, albidis, aculeis 2 crassis, brevibus, 
divergentibus. (DC. Rev. p. 114.') 
Haec diagnosis cum planta juniore solum convenit. 
In adultiore statu setae exteriores evanescunt et rema- 
nent solum in specie ipsa, aculei centrales brevissimi 2 
(uno superioriore altero infimo); aut in var./?. aculei 4 
decussati. Caulis diametro 3 pollicari evadit, mamillis 
crassis, obtusis, tetragono- ovatis, glaucescenti-perviri- 
dibus. — Adest insuper varietas y. Iceteviridls , aculeis 
4 instructa, setulisque 3-4 magis persistentibus. 
8 
